Worcester F 80 Distinctiones

259 Venit Christus

Venit Christus sicut dominus ad seruos, sicut magister ad discipulos, sicut medicus ad egrotos.

¶ De primo, solent principes nouiter sublimati venire ad terram suam vt homagium recipiant, Joan. 16[:28]: *Exivi a Patre, et veni in mundum*. Hic notandum est quantum Christus dilexerit homines qui deseruit celos ut veniret ad eos. Sed ne homines se excusarent de ignorantia, ideo Christus premisit seruos premunentes de aduentu suo, Mal. 3[:1]: *Veniet ad templum* sanctum *suum Dominator,* Dominus. Quidam tamen eum recipere noluerunt, nec homagium facere, Joan. 1[:11]: *In propria venit, et sui eum non receperunt*. Hic patet iniquitas Judeorum qui regem venientem ad proprium castrum non admiserunt vel si eum reciperunt in primo aduentu postmodum cum in passione abiecerunt. Simili modo faciunt mali Christiani qui modo admittunt sed post natale vel post pascha turpiter expellunt. Dixit quidam turpius eicitur quod non admittitur hospes. Vnde mirum quomodo tales expulsores aliud audent petere a Christo quibus Christus posset respondere illud quod repente respondit querentibus eum in adiutorem patris sui. Sed et quidam pessime faciunt, quia recipiunt hostem Christi, id est, diabolum in loco Christi fere per totum annum semel in paschate Domini, Joan. 5[:43]: *Ego veni in nomine Patris* *mei, et non* *recipistis me, alius venerit in nomine suo*, et *illum* recipietis.

¶ Secundo venit tamquam magister ad discipulum, Dan. 10[:14]: Ego *veni ut docerem te.* Patet qualia docuit, quamdiu hic fuit. Sed et venit cotidie ad docendum, Joan. 12[:46]: *Ego lux veni in mundum, ut omnis qui credit in me, non maneat in tenebris*.

¶ Sed heu quia quidam non possunt doctrinam huius lucis sufferre similes lupo qui non potest audire latratus canum et noctue que fugit lucem, Joan. 3[:20]: *Omnis qui male agit, odit lucem, et non venit ad lucem, ut non arguantur opera ejus*. Vnde timendum est de talibus qui

/fol. 315rb/

sint mortui uel propinqui ad mortem, quia non sustinent lucem. Et sunt sicut falsi mercatores qui abscondunt pannos a luce. Sed mirum est quod tales refugiunt lucem Christum cum ipse venerit vocare non ad vindictam sed ad misericordiam, Luc. 5[:32]: *Non veni vocare iustos sed* peccinosos, plus diligit cucufam quam peccuniam. Et equus recuticus fugit sellam et mordet sessorem, Joan. 3[:19]: *Lux venit in* mundum, *et* dilexerunt *homines tenebras magis quam lucem*.

¶ Tercio, venit sicut medicus ad egros. Vnde Augustinus, venit ad nos, magnus medicus, quia vbique iacebat magnus egrotus. Vere Christus medicus, quia non tantum corporum set animarum, Marc. 1[:14]: *Venit Jesus in Galilaeam* et optulerunt ei languidos et ipse curabat eos, vbi patet magna misericordia quia curabat inimicos super amicos, [1] Tim. 1[:15]: *Christus venit in mundum peccatores salvos facere, quorum primus ego sum*. Sed etiam homine mortuos suscitat, si velint accedere secundum illud Matt. 8[:7]: *Ego veniam et curabo eum*. Sed heu quia multi libencius recipiunt interfectorem quam medicatorem, venenum culpe quam medicamentum penitentie, Joan. 10[:10]: *Fur non venit nisi ut* mactetur*, et perdat.* Et *ego veni ut vitam habeant*. Et hoc facit per longam dietam.